**Эдмінас Багдонас** (літ.: Edminas Bagdonas; 23 кастрычніка 1963, Каўнас, Літоўская ССР, CССР — 22 мая 2021, Вільнюс, Літва) — літоўскі палітычны дзеяч, дыпламат. Надзвычайны і Паўнамоцны Пасол Літоўскай Рэспублікі ў Рэспубліцы Беларусь (2007—2011).

Біяграфія
---------

1991—1992 — рэферэнт бюро па знешніх сувязях Вярхоўнага Савета — Аднаўленчага Сойма Літоўскай Рэспублікі.

1992—1993 — дырэктар дэпартамента міжпарламенцкіх сувязяў Сойма Літоўскай Рэспублікі.

1994—1997 — консул Пасольства Літоўскай Рэспублікі ва Украіне.

1997—1998 — намеснік дырэктара Дэпартамента дзяржаўнага і дыпламатычнага пратакола МЗС Літоўскай Рэспублікі.

1998—2001 — дырэктар дэпартамента дзяржаўнага і дыпламатычнага пратакола МЗС Літоўскай Рэспублікі.

2001—2004 — Надзвычайны і Паўнамоцны Пасол Літоўскай Рэспублікі ў Рэспубліцы Італія і па сумяшчальніцтве ў Сербіі і Чарнагорыі, Швейцарскай Канфедэрацыі, Рэспубліцы Мальта.

2004—2006 — саветнік Прэзідэнта Літоўскай Рэспублікі, кіраўнік групы знешняй палітыкі, каардынатар групы дарадцаў прэзідэнта Літоўскай Рэспублікі, кіраўнік Кансультацыйнага камітэта прэзідэнтаў Літвы — Польшчы.

2006—2007 — пасол па асаблівых даручэннях дэпартамента Усходняй Еўропы і Сярэдняй Азіі МЗС Літоўскай Рэспублікі.

12 студзеня 2007 года дэкрэтам прэзідэнта Літвы Валдаса Адамкуса прызначаны Надзвычайным і Паўнамоцным Паслом Літоўскай Рэспублікі ў Рэспубліцы Беларусь.

1 лютага 2007 года прыбыў у Мінск. 13 лютага ўручыў даверчыя граматы Прэзідэнту Рэспублікі Беларусь А. Лукашэнку.

24 ліпеня 2011 года пакінуў пасаду пасла.

Памёр 22 мая 2021 года.

Узнагароды
----------

* Камандор ордэна «За заслугі перад Літвой» (19 лютага 2003);
* Медаль памяці 13 студзеня (8 студзеня 2003);
* Памятны знак з нагоды запрашэння Літвы ўступіць у НАТА (2003);
* Дзяржаўныя ўзнагароды Польшчы, Латвіі, Эстоніі, Нарвегіі, Грэцыі, Бельгіі, Украіны, Мальтыйскага ордэна, Іспаніі, у тым ліку:
	+ Ордэн Крыжа зямлі Марыі II ступені (Эстонія, 30 верасня 2004 года)
	+ Кавалер Вялікага Крыжа ордэна грамадзянскіх заслуг (Іспанія)
	+ Афіцэр ордэна Заслуг перад Рэспублікай Польшча (Польшча, 9 красавіка 1999)
	+ Ордэн «За заслугі» II ступені (Украіна, 5 лістапада 1998)

Асабістае жыццё
---------------

Жанаты. Бацька дваіх дзяцей. Перад прызначэннем у Беларусь валодаў васьмю мовамі: чэшскай, польскай, славацкай, сербахарвацкай, украінскай, рускай, англійскай і італьянскай. Аднак у хуткім часе авалодаў і беларускай мовай.

Зноскі
------

1. ↑
2. ↑  TUT.by: В Минск прибыл новый посол Литвы в Беларуси Эдминас Багдонас(недаступная спасылка)
3. 1 2  БелТА: Интервью с Эдминасом Багдонасом Архівавана 22 мая 2021.
4. ↑  Эдминас Багдонас покидает посольский пост в Минске
5. ↑  Памёр Эдмінас Багдонас — былы амбасадар Літвы ў Беларусі
6. ↑  Указ Президента Литовской Республики от 19 февраля 2003 года № 2064
7. ↑  Dėl apdovanojimo Sausio 13-osios atminimo medaliu (літ.)
8. ↑  Dėl apdovanojimo atminimo ženklu (літ.)
9. ↑  Teenetemärkide kavalerid (эст.)
10. ↑  Referencia del Consejo de Ministros (ісп.)
11. ↑  Postanowienie o nadaniu orderów // M.P. z 1999 nr 22 poz. 314 • Brzmienie od 9 kwietnia 1999 Архівавана 4 сакавіка 2016 года. (польск.)
12. ↑  Указ Президента України 5 листопада 1998 року № 1214/98 «Про нагородження відзнаками Президента України» (укр.)
13. ↑  100 год беларуска-літоўскім літаратурным сувязям (недаступная спасылка)

Спасылкі
--------

* Біяграфія на сайте Белтэлерадыёкампаніі(недаступная спасылка)

|  |  |
| --- | --- |
| ⚙️   Нарматыўны кантроль | VIAF: 7382154260446024480004 |